title: Odluka Vijeća (ZVSP) 2022/307 od 24. veljače 2022. o izmjeni Odluke 2012/642/ZVSP o mjerama ograničavanja s obzirom na stanje u Bjelarusu

text:
                  25.2.2022

                  HR

                  Službeni list Europske unije

                  L 46/97

         ODLUKA VIJEĆA (ZVSP) 2022/307
         od 24. veljače 2022.
         o izmjeni Odluke 2012/642/ZVSP o mjerama ograničavanja s obzirom na stanje u Bjelarusu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. listopada 2012. donijelo Odluku 2012/642/ZVSP (1) o mjerama ograničavanja s obzirom na stanje u Bjelarusu.

                     (2)

                     Na temelju preispitivanja Odluke 2012/642/ZVSP te uzimajući u obzir stanje u Bjelarusu koje je i dalje ozbiljno mjere ograničavanja trebalo bi produljiti do 28. veljače 2023.

                     (3)

                     Trebalo bi izmijeniti obrazloženja ili podatke za 27 fizičkih osoba i sedam pravnih osoba uvrštenih na popis fizičkih i pravnih osoba, subjekata i tijela koji podliježu mjerama ograničavanja iz Priloga I. Odluci 2012/642/ZVSP.

                     (4)

                     Odluku 2012/642/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2012/642/ZVSP mijenja se kako slijedi:

                        1.

                        članak 8. zamjenjuje se sljedećim:

                           „Članak 8.

                              1.   Ova Odluka primjenjuje se do 28. veljače 2023.

                              2.   Ova Odluka stalno se preispituje te se produljuje ili mijenja, prema potrebi, ako Vijeće smatra da njezini ciljevi nisu ispunjeni.”;

                        2.

                        Prilog I. Odluci mijenja se kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 24. veljače 2022.

                  Za Vijeće

                  Predsjednica

               A. PANNIER-RUNACHER

            (1)  Odluka Vijeća 2012/642/ZVSP od 15. listopada 2012. o mjerama ograničavanja s obzirom na stanje u Bjelarusu (SL L 285, 17.10.2012., str. 1.).

            PRILOG
            Prilog I. Odluci 2012/642/ZVSP mijenja se kako slijedi:

                        1.

                        u tablici „A. Fizičke osobe iz članka 3. stavka 1. i članka 4. stavka 1.”, unosi 2., 3., 8., 16., 18., 19., 20., 21., 30., 31., 33., 46., 49., 50., 53., 70., 77., 87., 88., 112., 114., 121., 123., 124., 125., 127. i 144. zamjenjuju se sljedećim:

                                    Imena
                                    (Transliteracija bjeloruskog načina pisanja)
                                    (Transliteracija ruskog načina pisanja)

                                    Imena
                                    (bjeloruski način pisanja)
                                    (ruski način pisanja)

                                    Identifikacijski podaci

                                    Razlozi za uvrštenje na popis

                                    Datum uvrštenja na popis

                                    „2.

                                    Dzmitry Valerievich PAULICHENKA
                                    Dmitri Valerievich PAVLICHENKO (Dmitriy Valeriyevich PAVLICHENKO)

                                    Дзмiтрый Валер'евiч ПАЎЛIЧЭНКА
                                    Дмитрий Валериевич ПАВЛИЧЕНКО

                                    Funkcija(-e): bivši zapovjednik Posebne jedinice za brzi odgovor (SOBR)
                                    Zapovjednik jedinice OMON
                                    Datum rođenja: 1966.
                                    Mjesto rođenja: Vitebsk/Viciebsk, bivši SSSR (sada Bjelarus)
                                    Adresa: Bjelarusko udruženje veterana posebnih snaga Ministarstva unutarnjih poslova „Honour”, 111 Mayakovskogo st., 220028 Minsk, Bjelarus
                                    Spol: muški

                                    Ključna osoba u neriješenim nestancima Jurija Zakarenka, Viktora Gončara, Anatolija Krasovskog i Dmitrija Zavadskog u Bjelarusu u razdoblju 1999.-2000. Bivši zapovjednik Posebne jedinice za brzi odgovor (SOBR) u Ministarstvu unutarnjih poslova (MUP).
                                    Poduzetnik, voditelj udruženja „Čast” koje u okviru MUP-a okuplja veterane specijalnih snaga MUP-a.
                                    Utvrđeno je da je zapovijedao jedinicom OMON-a tijekom brutalne represije nad prosvjednicima u Bjelarusu nakon predsjedničkih izbora 2020.

                                    24.9.2004.

                                    3.

                                    Viktar Uladzimiravich SHEIMAN (Viktar Uladzimiravich SHEYMAN)
                                    Viktor Vladimirovich SHEIMAN (Viktor Vladimirovich SHEYMAN)

                                    Вiктар Уладзiмiравiч ШЭЙМАН
                                    Виктор Владимирович ШЕЙМАН

                                    Funkcija(-e): bivši načelnik Uprave za upravljanje imovinom u sklopu Ureda predsjednika Bjelarusa
                                    Datum rođenja: 26. 5. 1958.
                                    Mjesto rođenja: Soltanishki, Grodno/ Hrodna regija/oblast, bivši SSSR (sada Bjelarus)
                                    Adresa: Uprava za upravljanje imovinom u sklopu Ureda predsjednika Bjelarusa, 38 Karl Marx St., 220016 Minsk, Bjelarus
                                    Spol: muški

                                    Bivši načelnik Uprave za upravljanje imovinom u sklopu Ureda predsjednika Bjelarusa. Odgovoran za neriješene nestanke Jurija Zakarenka, Viktora Gončara, Anatolija Krasovskog i Dmitrija Zavadskog u Bjelarusu u razdoblju 1999.-2000. Bivši tajnik Vijeća sigurnosti. Sada je posebni pomoćnik/pobočnik predsjednika.
                                    I dalje je utjecajan i aktivan član Lukašenkova režima.

                                    24.9.2004.

                                    8.

                                    Siarhei Mikalaevich KHAMENKA
                                    Sergei Nikolaevich KHOMENKO

                                    Сяргей Мiкалаевiч ХАМЕНКА
                                    Сергей Николаевич ХОМЕНКО

                                    Funkcija(-e): bivši zamjenik ministra unutarnjih poslova, general-bojnik milicije (policija)
                                    Ministar pravosuđa
                                    Datum rođenja: 21. 9. 1966.
                                    Mjesto rođenja: Yasinovataya, bivši SSSR (sada Ukrajina)
                                    Spol: muški

                                    Kao bivši zamjenik ministra u Ministarstvu unutarnjih poslova bio je odgovoran za kampanju represije i zastrašivanja koju su provodile snage MUP-a nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                                    I dalje je aktivan u Lukašenkovu režimu kao ministar pravosuđa.

                                    2.10.2020.

                                    16.

                                    Aliaksandr Mikhailavich ALIASHKEVICH
                                    Alexander Mikhailovich ALESHKEVICH

                                    Аляксандр Мiхайлавiч АЛЯШКЕВIЧ
                                    Александр Михайлович АЛЕШКЕВИЧ

                                    Funkcija(-e): bivši prvi zamjenik načelnika Okružnog odjela za unutarnje poslove u okrugu Moskovsky (Minsk), načelnik kriminalističke policije
                                    Načelnik Okružnog odjela za unutarnje poslove u okrugu Leninsky (Minsk)
                                    Spol: muški

                                    Kao bivši prvi zamjenik načelnika Okružnog odjela za unutarnje poslove u okrugu Moskovsky (Minsk) i načelnik kriminalističke policije bio je odgovoran za kampanju represije i zastrašivanja protiv mirnih prosvjednika u tom okrugu nakon predsjedničkih izbora 2020., što je ponajprije obuhvaćalo proizvoljna uhićenja, prekomjernu uporabu sile i zlostavljanje, uključujući mučenje.
                                    I dalje je aktivan u Lukašenkovu režimu kao načelnik Okružnog odjela za unutarnje poslove u okrugu Leninsky, Minsk.

                                    2.10.2020.

                                    18.

                                    Aliaksandr Paulavich VASILIEU
                                    Alexander Pavlovich VASILIEV

                                    Аляксандр Паўлавiч ВАСIЛЬЕЎ
                                    Александр Павлович ВАСИЛЬЕВ

                                    Funkcija(-e): bivši načelnik Odjela za unutarnje poslove pri Izvršnom odboru regije/oblasti Gomel/Homel
                                    Načelnik Akademije Ministarstva unutarnjih poslova
                                    Datum rođenja: 24. 3. 1975.
                                    Mjesto rođenja: Mahiliou/Mogilev, bivši SSSR (sada Bjelarus)
                                    Spol: muški

                                    Kao bivši načelnik Odjela za unutarnje poslove pri Izvršnom odboru regije/oblasti Gomel/Homel bio je odgovoran za kampanju represije i zastrašivanja protiv mirnih prosvjednika u toj regiji/oblasti nakon predsjedničkih izbora 2020., što je ponajprije obuhvaćalo proizvoljna uhićenja, prekomjernu uporabu sile i zlostavljanje mirnih prosvjednika, uključujući mučenje.
                                    I dalje je aktivan u Lukašenkovu režimu kao načelnik Akademije Ministarstva unutarnjih poslova.

                                    2.10.2020.

                                    19.

                                    Aleh Mikalaevich SHULIAKOUSKI
                                    Oleg Nikolaevich SHULIAKOVSKI

                                    Алег Мiкалаевiч ШУЛЯКОЎСКI
                                    Олег Николаевич ШУЛЯКОВСКИЙ

                                    Funkcija(-e): bivši prvi zamjenik načelnika Odjela za unutarnje poslove pri Izvršnom odboru regije/oblasti Gomel/Homel, načelnik kriminalističke policije
                                    Načelnik Odjela za unutarnje poslove pri Izvršnom odboru regije/oblasti Brest
                                    Datum rođenja: 26. 7. 1977.
                                    Spol: muški

                                    Kao bivši prvi zamjenik načelnika Odjela za unutarnje poslove pri Izvršnom odboru regije/oblasti Gomel/Homel i načelnik kriminalističke policije bio je odgovoran za kampanju represije i zastrašivanja protiv mirnih prosvjednika u toj regiji/oblasti nakon predsjedničkih izbora 2020., što je ponajprije obuhvaćalo proizvoljna uhićenja, prekomjernu uporabu sile i zlostavljanje mirnih prosvjednika, uključujući mučenje.
                                    I dalje je aktivan u Lukašenkovu režimu kao načelnik Odjela za unutarnje poslove pri Izvršnom odboru regije/oblasti Brest.

                                    2.10.2020.

                                    20.

                                    Anatol Anatolievich VASILIEU
                                    Anatoli Anatolievich VASILIEV

                                    Анатоль Анатольевiч ВАСIЛЬЕЎ
                                    Анатолий Анатольевич ВАСИЛЬЕВ

                                    Funkcija(-e): bivši zamjenik načelnika Odjela za unutarnje poslove pri Izvršnom odboru regije/oblasti Gomel/Homel, načelnik policije za javnu sigurnost
                                    Zamjenik predsjednika Istražnog odbora
                                    Datum rođenja: 26. 1. 1972.
                                    Mjesto rođenja: Gomel/Homel, regija/oblast Gomel/Homel, bivši SSSR (sada Bjelarus)
                                    Spol: muški

                                    Kao bivši zamjenik načelnika Odjela za unutarnje poslove pri Izvršnom odboru regije/oblasti Gomel/Homel i načelnik policije za javnu sigurnost bio je odgovoran za kampanju represije i zastrašivanja protiv mirnih prosvjednika u toj regiji/oblasti nakon predsjedničkih izbora 2020., što je ponajprije obuhvaćalo proizvoljna uhićenja, prekomjernu uporabu sile i zlostavljanje mirnih prosvjednika, uključujući mučenje.
                                    I dalje je aktivan u Lukašenkovu režimu kao zamjenik predsjednika Istražnog odbora.

                                    2.10.2020.

                                    21.

                                    Aliaksandr Viachaslavavich ASTREIKA
                                    Alexander Viacheslavovich ASTREIKO

                                    Аляксандр Вячаслававiч АСТРЭЙКА
                                    Александр Вячеславович АСТРЕЙКО

                                    Funkcija(-e): bivši načelnik Odjela za unutarnje poslove pri Izvršnom odboru regije/oblasti Brest, general-bojnik milicije (policija)
                                    Načelnik Odjela za unutarnje poslove pri Izvršnom odboru regije/oblasti Minsk
                                    Datum rođenja: 22. 12. 1971.
                                    Mjesto rođenja: Kapyl, bivši SSSR (sada Bjelarus)
                                    Spol: muški

                                    Kao bivši načelnik Odjela za unutarnje poslove pri Izvršnom odboru regije/oblasti Brest i general-bojnik milicije bio je odgovoran za kampanju represije i zastrašivanja protiv mirnih prosvjednika u toj regiji/oblasti nakon predsjedničkih izbora 2020., što je ponajprije obuhvaćalo proizvoljna uhićenja, prekomjernu uporabu sile i zlostavljanje mirnih prosvjednika, uključujući mučenje.
                                    I dalje je aktivan u Lukašenkovu režimu kao načelnik Odjela za unutarnje poslove pri Izvršnom odboru regije/oblasti Minsk.

                                    2.10.2020.

                                    30.

                                    Uladzimir Viktaravich KALACH
                                    Vladimir Viktorovich KALACH

                                    Уладзiмiр Вiктаравiч КАЛАЧ
                                    Владимир Викторович КАЛАЧ

                                    Funkcija(-e): bivši zamjenik predsjednika Odbora za državnu sigurnost (KGB)
                                    Pomoćnik predsjednika Republike Bjelarusa – inspektor za regiju/oblast Minsk
                                    Spol: muški
                                    Čin: general-bojnik

                                    Kao bivši zamjenik predsjednika Odbora za državnu sigurnost (KGB) bio je odgovoran za sudjelovanje KGB-a u kampanji represije i zastrašivanja nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika i članova oporbe, uključujući mučenje.
                                    I dalje je aktivan u Lukašenkovu režimu kao pomoćnik predsjednika Republike Bjelarusa – inspektor za regiju/oblast Minsk.

                                    2.10.2020.

                                    31.

                                    Alieg Anatolevich CHARNYSHOU
                                    Oleg Anatolievich CHERNYSHEV

                                    Алег Анатольевiч ЧАРНЫШОЎ
                                    Олег Анатольевич ЧЕРНЫШЁВ

                                    Funkcija(-e): bivši zamjenik predsjednika Odbora za državnu sigurnost (KGB)
                                    Zamjenik predsjednika predsjedništva Nacionalne akademije znanosti
                                    Spol: muški
                                    Čin: general-bojnik

                                    Kao bivši zamjenik predsjednika Odbora za državnu sigurnost (KGB) bio je odgovoran za sudjelovanje KGB-a u kampanji represije i zastrašivanja nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika i članova oporbe, uključujući mučenje.
                                    I dalje je aktivan u Lukašenkovu režimu kao zamjenik predsjednika predsjedništva Nacionalne akademije znanosti.

                                    2.10.2020.

                                    33.

                                    Lidzia Mihailauna YARMOSHINA
                                    Lidia Mikhailovna YERMOSHINA

                                    Лiдзiя Мiхайлаўна ЯРМОШЫНА
                                    Лидия Михайловна ЕРМОШИНА

                                    Funkcija(-e): bivša predsjednica Središnjeg izbornog povjerenstva
                                    Datum rođenja: 29. 1. 1953.
                                    Mjesto rođenja: Slutsk, bivši SSSR (sada Bjelarus)
                                    Spol: ženski

                                    Kao bivša predsjednica Središnjeg izbornog povjerenstva bila je odgovorna za nepravilnu provedbu izbornog procesa za izbor predsjednika 2020., neusklađenost izbornog procesa s osnovnim međunarodnim standardima pravednosti i transparentnosti te za lažiranje izbornih rezultata.
                                    Prije svega, Središnje izborno povjerenstvo i njegovo čelništvo organizirali su isključenje iz izbora pojedinih oporbenih kandidata na temelju neistinitih razloga te su promatračima na biračkim mjestima nametnuli nerazmjerna ograničenja. Središnje izborno povjerenstvo osiguralo je i pristran sastav izbornih povjerenstava pod njegovim nadzorom.

                                    2.10.2020.

                                    46.

                                    Viktar Aliaksandravich LUKASHENKA
                                    Viktor Aleksandrovich LUKASHENKO

                                    Вiктар Аляксандравiч ЛУКАШЭНКА
                                    Виктор Александрович ЛУКАШЕНКО

                                    Funkcija(-e): bivši savjetnik predsjednika za pitanja nacionalne sigurnosti, član Vijeća sigurnosti
                                    Predsjednik Nacionalnog olimpijskog odbora Bjelarusa
                                    Datum rođenja: 28. 11. 1975.
                                    Mjesto rođenja: Mahiliou /Mogilev bivši SSSR (sada Bjelarus)
                                    Spol: muški
                                    Osobni identifikacijski broj: 3281175A014PB8

                                    Kao bivši savjetnik predsjednika za pitanja nacionalne sigurnosti i član Vijeća sigurnosti, ali i osoba koja neformalno nadzire bjeloruske sigurnosne snage, bio je odgovoran za kampanju represije i zastrašivanja koju je vodio državni aparat nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                                    I dalje je aktivan u Lukašenkovu režimu kao predsjednik Nacionalnog olimpijskog odbora. Na toj funkciji, na koju je imenovan 26. veljače 2021., odgovoran je za zlostavljanje atletičarke Krystsine Tsimanouskaye od strane dužnosnika olimpijskog odbora tijekom Ljetnih olimpijskih igara 2020. u Tokiju.

                                    6.11.2020.

                                    49.

                                    Raman Ivanavich MELNIK
                                    Roman Ivanovich MELNIK

                                    Раман Iванавiч МЕЛЬНIК
                                    Роман Иванович МЕЛЬНИК

                                    Funkcija(-e): bivši načelnik Glavne uprave za zaštitu zakona i reda te prevenciju u Ministarstvu unutarnjih poslova
                                    Načelnik uprave okruga Leninsky u Minsku.
                                    Datum rođenja: 29. 5. 1964.
                                    Spol: muški

                                    Kao bivši načelnik glavne uprave za zaštitu zakona i reda te prevenciju u Ministarstvu unutarnjih poslova bio je odgovoran za kampanju represije i zastrašivanja koju je vodio državni aparat nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                                    I dalje je aktivan u Lukašenkovu režimu kao načelnik uprave okruga Leninsky u Minsku.

                                    6.11.2020.

                                    50.

                                    Ivan Danilavich NASKEVICH
                                    Ivan Danilovich NOSKEVICH

                                    Iван Данiлавiч НАСКЕВIЧ
                                    Иван Данилович НОСКЕВИЧ

                                    Funkcija(-e): bivši predsjednik Istražnog odbora
                                    Član pričuve Istražnog odbora
                                    Datum rođenja: 25. 3. 1970.
                                    Mjesto rođenja: selo Cierabličy u regiji/oblasti Brest, bivši SSSR (sada Bjelarus)
                                    Spol: muški

                                    Kao bivši predsjednik Istražnog odbora bio je odgovoran za kampanju represije i zastrašivanja koju je vodio navedeni odbor nakon predsjedničkih izbora 2020., osobito u okviru istraga pokrenutih protiv Koordinacijskog vijeća i mirnih prosvjednika.
                                    I dalje je aktivan u Lukašenkovu režimu kao član pričuve Istražnog odbora.

                                    6.11.2020.

                                    53.

                                    Andrei Fiodaravich SMAL
                                    Andrei Fyodorovich SMAL

                                    Андрэй Фёдаравiч СМАЛЬ
                                    Андрей Федорович СМАЛЬ

                                    Funkcija(-e): bivši zamjenik predsjednika Istražnog odbora
                                    Datum rođenja: 1. 8. 1973.
                                    Mjesto rođenja: Brest, bivši SSSR (sada Bjelarus)
                                    Spol: muški

                                    Kao bivši zamjenik predsjednika Istražnog odbora bio je odgovoran za kampanju represije i zastrašivanja koju je vodio navedeni odbor nakon predsjedničkih izbora 2020., osobito u okviru istraga pokrenutih protiv Koordinacijskog vijeća i mirnih prosvjednika.

                                    6.11.2020.

                                    70.

                                    Aleh Heorhievich KARAZIEI
                                    Oleg Georgievich KARAZEI

                                    Алег Георгiевiч КАРАЗЕЙ
                                    Олег Георгиевич КАРАЗЕЙ

                                    Funkcija(-e): bivši načelnik Odjela za prevenciju u Glavnoj upravi za izvršavanje zakonodavstva i prevenciju u okviru policije za javnu sigurnost Ministarstva unutarnjih poslova
                                    Izvanredni profesor na Akademiji Ministarstva unutarnjih poslova
                                    Datum rođenja: 1.1.1979.
                                    Mjesto rođenja: regija/oblast Minsk, bivši SSSR (sada Bjelarus)
                                    Spol: muški

                                    Kao bivši načelnik Odjela za prevenciju u Glavnoj upravi za izvršavanje zakonodavstva i prevenciju u okviru policije za javnu sigurnost Ministarstva unutarnjih poslova bio je odgovoran za kampanju represije i zastrašivanja koju su provodile policijske snage nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                                    I dalje je aktivan u Lukašenkovu režimu kao izvanredni profesor na Akademiji Ministarstva unutarnjih poslova.

                                    17.12.2020.

                                    77.

                                    Viktar Ivanavich STANISLAUCHYK
                                    Viktor Ivanovich STANISLAVCHIK

                                    Вiктар Iванавiч СТАНIСЛАЎЧЫК
                                    Виктор Иванович СТАНИСЛАВЧИК

                                    Funkcija(-e): bivši zamjenik načelnika policijske uprave okruga Sovetsky u Minsku, načelnik policije za javnu sigurnost
                                    Prvi zamjenik voditelja Centra za napredne studije i specijaliste Ministarstva unutarnjih poslova
                                    Datum rođenja: 27. 1. 1971.
                                    Spol: muški

                                    Kao bivši zamjenik načelnika policijske uprave okruga Sovetsky u Minsku i načelnik policije za javnu sigurnost bio je odgovoran za kampanju represije i zastrašivanja koju su provodile lokalne policijske snage pod njegovim zapovjedništvom nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                                    Prema navodima svjedoka osobno je nadgledao pritvaranje mirnih prosvjednika i premlaćivanja nezakonito pritvorenih prosvjednika.
                                    I dalje je aktivan u Lukašenkovu režimu kao prvi zamjenik voditelja Centra za napredne studije i specijaliste Ministarstva unutarnjih poslova.

                                    17.12.2020.

                                    87.

                                    Aliaksandr Vasilevich SHAKUTSIN
                                    Aleksandr Vasilevich SHAKUTIN

                                    Аляксандр Васiльевiч ШАКУЦIН
                                    Александр Васильевич ШАКУТИН

                                    Funkcija(-e): poduzetnik, predsjednik uprave holdinga Amhodor
                                    Datum rođenja: 12. 1. 1959.
                                    Mjesto rođenja: Bolshoe Babino, rajon Orsha, regija/oblast Vitebsk/Viciebsk, bivši SSSR (sada Bjelarus)
                                    Spol: muški

                                    Jedan od vodećih poduzetnika koji posluje u Bjelarusu, s poslovnim interesima u sektoru građevine, proizvodnje strojeva, poljoprivrede i drugim sektorima.
                                    Prema izvješćima riječ je o jednoj od osoba koje su ostvarile najviše koristi od privatizacije tijekom Lukašenkova predsjedničkog mandata. Ujedno je bivši član predsjedništva javne udruge „Belaya Rus” koja podržava Lukašenka i bivši član Vijeća za razvoj poduzetništva u Republici Bjelarusu.
                                    U srpnju 2020. javno je osudio prosvjede oporbe u Bjelarusu, čime je podržao politiku represije Lukašenkova režima prema mirnim prosvjednicima, demokratskoj oporbi i civilnom društvu.
                                    I dalje ima poslovne interese u Bjelarusu.

                                    17.12.2020.

                                    88.

                                    Mikalai Mikalaevich VARABEI/VERABEI
                                    Nikolay Nikolaevich VOROBEY

                                    Мiкалай Мiкалаевiч ВАРАБЕЙ/ВЕРАБЕЙ
                                    Николай Николаевич ВОРОБЕЙ

                                    Funkcija(-e): poduzetnik, suvlasnik poduzeća Bremino Group
                                    Datum rođenja: 4. 5. 1963.
                                    Mjesto rođenja: Ukrajinski SSR (sada Ukrajina)
                                    Spol: muški

                                    Jedan od vodećih poduzetnika koji posluje u Bjelarusu i ima poslovni interes u sektoru nafte, prijevoza ugljena, bankarstva i drugim sektorima.
                                    Suvlasnik je poduzeća Bremino Group koje ostvaruje korist od poreznih olakšica i drugih oblika potpore bjeloruske administracije. Njegovu poduzeću BelKazTrans dodijeljeno je isključivo pravo prijevoza ugljena kroz Bjelarus. U prosincu 2020. prenio je dio svoje imovine bliskim poslovnim suradnicima. Prema medijskim izvješćima, on i dalje kontrolira poduzeća Interservice i Oil Bitumen Plant. Održava poslovne aktivnosti i bliske odnose s vlastima u Bjelarusu te je Lukašenku dao dva luksuzna vozila. Ima poslovne interese i u Ukrajini i Rusiji.
                                    On stoga ostvaruje korist od Lukašenkova režima i podupire ga.

                                    17.12.2020.

                                    112.

                                    Siarhei Aliaksandravich GUSACHENKA
                                    Sergey Alexandrovich GUSACHENKO

                                    Сяргей Аляксандравiч ГУСАЧЭНКА
                                    Сергей Александрович ГУСАЧЕНКО

                                    Funkcija(-e): zamjenik ravnatelja bjeloruske Nacionalne radiotelevizije (poduzeće Belteleradio)
                                    Datum rođenja: 5. 11. 1983.
                                    Mjesto rođenja: Minsk, bivši SSSR (sada Bjelarus)
                                    Spol: muški
                                    Državljanstvo: bjelorusko
                                    Tel. (ured): +375-17 369 90 15

                                    Kao zamjenik ravnatelja poduzeća Belteleradio (nacionalne državne radiotelevizije), autor i voditelj tjedne propagandne televizijske emisije „Glavni efir”, Sjarhej Gusačenka bjeloruskoj javnosti svjesno daje lažne informacije o rezultatima izbora, prosvjedima, represiji koju provodi državna vlast i aktivnostima Lukašenkova režima kojima se omogućuju nezakoniti prelasci vanjskih granica Unije. Izravno je odgovoran za način na koji državna televizija predstavlja informacije o stanju u zemlji, čime pruža potporu vlasti i Lukašenku.
                                    On stoga podupire Lukašenkov režim.

                                    21.6.2021.

                                    114.

                                    Volha Mikalaeuna CHAMADANAVA
                                    Olga Nikolaevna CHEMODANOVA

                                    Вольга Мiĸалаеўна ЧАМАДАНАВА
                                    Ольга Ниĸолаевна ЧЕМОДАНОВА

                                    Funkcija(-e): bivša glasnogovornica Ministarstva unutarnjih poslova Bjelarusa
                                    Načelnica Glavne uprave za ideologiju i mlade pri Izvršnom odboru grada Minska
                                    Datum rođenja: 13. 10. 1977.
                                    Mjesto rođenja: regija/oblast Minsk, bivši SSSR (sada Bjelarus)
                                    Spol: ženski
                                    Državljanstvo: bjelorusko
                                    Čin: pukovnica
                                    Broj putovnice: MC1405076

                                    Kao bivša najistaknutija medijska ličnost Ministarstva unutarnjih poslova Bjelarusa Volha Čamadanava imala je važnu ulogu u iskrivljavanju i skretanju pozornosti s činjenica povezanih s nasiljem nad prosvjednicima, kao i u širenju lažnih informacija o njima. Prijetila je mirnim prosvjednicima te kontinuirano opravdavala nasilje nad njima.
                                    Budući da je dio sigurnosnog aparata i govori u njegovo ime, ona podupire Lukašenkov režim.
                                    I dalje je aktivna u Lukašenkovu režimu kao načelnica Glavne uprave za ideologiju i mlade pri Izvršnom odboru grada Minska.

                                    21.6.2021.

                                    121.

                                    Liliya Valereuna LUKASHENKA (SIAMASHKA)
                                    Liliya Valerevna LUKASHENKO (SEMASHKO)

                                    Лiлiя Валер'еўна ЛУКАШЭНКА (СЯМАШКА)
                                    Лилия Валерьевна ЛУКАШЕНКО (СЕМАШКО)

                                    Funkcija(-e): poduzetnica, ravnateljica umjetničke galerije
                                    Datum rođenja: 29.10.1979.
                                    Spol: ženski
                                    Državljanstvo: bjelorusko
                                    Osobni identifikacijski broj: 4291079A047PB1

                                    Ljilja Lukašenko je supruga Viktara Lukašenka i snaha Aleksandra Lukašenka. Blisko je povezana s brojnim istaknutim poduzećima koja su imala koristi od Lukašenkova režima, uključujući Dana Holdings / Dana Astra te koncern Belkhudozhpromysly. Zajedno sa svojim suprugom Viktarom Lukašenkom nazočila je tajnoj inauguraciji Aleksandra Lukašenka u rujnu 2020.
                                    Trenutačno je ravnateljica umjetničke galerije „Art Chaos”. Mediji povezani s režimom promiču njezine poslovne aktivnosti.
                                    Stoga ostvaruje korist od Lukašenkova režima i podupire ga.

                                    21.6.2021.

                                    123.

                                    Aliaksandr Yauhenavich SHATROU
                                    Alexander (Alexandr) Evgenevich SHATROV

                                    Аляксандр Яўгенавiч ШАТРОЎ
                                    Александр Евгеньевич ШАТРОВ

                                    Funkcija(-e): poduzetnik, dioničar i bivši voditelj poduzeća Synesis LLC
                                    Datum rođenja: 9. 11. 1978.
                                    Mjesto rođenja: bivši SSSR (sada Ruska Federacija)
                                    Spol: muški
                                    Državljanstvo: rusko, bjelorusko
                                    Osobni identifikacijski broj: 3091178A002VF5

                                    Kao voditelj i bivši većinski dioničar poduzeća Synesis LLC Aleksandar Šatrov bio je odgovoran za odluku tog poduzeća da bjeloruskim vlastima pruža platformu za nadzor, Kipod, s pomoću koje je moguće pretraživati i analizirati videosnimke i koristiti se softverom za prepoznavanje lica. On stoga doprinosi represiji nad civilnim društvom i demokratskom oporbom koju provodi državni aparat.
                                    Synesis LLC i njegovo društvo-kći Panoptes ostvaruju korist od toga što su dio državnog sustava za nadzor sigurnosti. I druga poduzeća čiji je vlasnik ili suvlasnik Šatrov, kao što su BelBet i Synesis Sport, ostvaruju korist od državnih ugovora.
                                    Javno je kritizirao prosvjednike protiv Lukašenkova režima i relativizirao manjak demokracije u Bjelarusu. On stoga ostvaruje korist od Lukašenkova režima i podupire ga.
                                    I dalje je dioničar poduzeća Synesis LLC.

                                    21.6.2021.

                                    124.

                                    Siarhei Siamionavich TSIATSERYN
                                    Sergei Semionovich TETERIN

                                    Сяргей Сямёнавiч ЦЯЦЕРЫН
                                    Сергей Семёнович ТЕТЕРИН

                                    Funkcija(-e): poduzetnik, vlasnik poduzeća BelGlobalStart, suvlasnik poduzeća VIBEL, bivši predsjednik Bjeloruskog teniskog saveza
                                    Datum rođenja: 7. 1. 1961.
                                    Mjesto rođenja: Minsk, bivši SSSR (sada Bjelarus)
                                    Spol: muški
                                    Državljanstvo: bjelorusko

                                    Sjarhej Cjacerin jedan je od vodećih poduzetnika u Bjelarusu, s poslovnim interesima u sektoru distribucije alkoholnih pića (preko svojeg poduzeća BelGlobalStart), prehrambenih proizvoda i namještaja. Pripadnik je Lukašenkova najužeg kruga.
                                    BelGlobalStartu je 2019. dopušteno da počne s izgradnjom multifunkcionalnog poslovnog centra ispred predsjedničke palače u Minsku. Suvlasnik je poduzeća VIBEL, koje prodaje reklamni prostor na nizu bjeloruskih nacionalnih TV kanala. Bio je predsjednik Bjeloruskog teniskog saveza i bivši je Lukašenkov pomoćnik za sport.

                                    21.6.2021.

                                    125.

                                    Mikhail Safarbekovich GUTSERIEV

                                    Микаил (Михаил) Сафарбекович ГУЦЕРИЕВ

                                    Funkcija(-e): poduzetnik, dioničar i predsjednik upravnog odbora poduzeća Safmar i Slavkali
                                    Datum rođenja: 9. 5. 1958.
                                    Mjesto rođenja: Akmolinsk, bivši SSSR (sada Kazahstan)
                                    Spol: muški
                                    Državljanstvo: rusko

                                    Mihail Gucerjev istaknuti je ruski poduzetnik s poslovnim interesima u Bjelarusu u sektorima energetike, potaše, ugostiteljstva i drugima. Dugogodišnji je poznanik Aleksandra Lukašenka, a zahvaljujući tom poznanstvu akumulirao je znatno bogatstvo i utjecaj među političkom elitom u Bjelarusu. Safmar, poduzeće koje kontrolira Gucerjev, jedina je ruska naftna kompanija koja je bjeloruske rafinerije nastavila opskrbljivati naftom tijekom energetske krize između Bjelarusa i Rusije početkom 2020.
                                    Gucerjev je usto podržavao Lukašenka u sporovima s Rusijom oko isporuke nafte. Gucerjev je predsjednik upravnog odbora i dioničar poduzeća Slavkali, koje gradi postrojenje Nežinski za vađenje i preradu kalijeva klorida na nalazištu kalijeve soli Starobinski u blizini grada Ljubana. Riječ je o najvećoj investiciji u Bjelarusu, vrijednoj 2 milijarde USD. Lukašenko je obećao da će grad Ljuban u njegovu čast preimenovati u Gucerjevsk.
                                    Njegove druge poslovne djelatnosti u Bjelarusu uključuju benzinske postaje i naftna skladišta te hotel, poslovni centar i zrakoplovni terminal u Minsku. Lukašenko je stao u Gucerjevovu obranu nakon što je protiv njega pokrenuta kaznena istraga u Rusiji. Lukašenko se ujedno Gucerjevu zahvalio za njegov financijski doprinos u dobrotvorne svrhe i ulaganje milijardi dolara u Bjelarus. Gucerjev je navodno Lukašenku darovao luksuzne darove.
                                    Osim toga, Gucerjev je izjavio da je vlasnik rezidencije koja de facto pripada Lukašenku te mu je na taj način osigurao pokriće kad su novinari počeli istraživati Lukašenkovu imovinu. Gucerjev je 23. rujna 2020. nazočio Lukašenkovoj tajnoj inauguraciji. U listopadu 2020. Lukašenko i Gucerjev pojavili su se na otvaranju pravoslavne crkve, koju je potonji sponzorirao.
                                    Prema medijskim izvješćima, kada su u kolovozu 2020. otpušteni zaposlenici bjeloruskih državnih medija koji su štrajkali, ruski medijski djelatnici doputovali su u Bjelarus zrakoplovom u Gucerjevovu vlasništvu kako bi zamijenili otpuštene radnike te su bili smješteni u hotelu Renaissance Minsk čiji je vlasnik Gucerjev. Tijekom krize uzrokovane bolešću COVID-19 Gucerjev je pomogao nabaviti računalne tomografe za Bjelarus. Mihail Gucerjev stoga ostvaruje korist od Lukašenkova režima i podupire ga.

                                    21.6.2021.

                                    127.

                                    Aliaksandr Mikalaevich ZAITSAU
                                    Alexander (Alexandr) Nikolaevich ZAITSEV

                                    Аляксандр Мiкалаевiч ЗАЙЦАЎ
                                    Александр Николаевич ЗАЙЦЕВ

                                    Funkcija(-e): poduzetnik, suvlasnik poduzeća Bremino Group i Sohra Group
                                    Datum rođenja: 22. 11. 1976.
                                    Mjesto rođenja: Ružanj, regija/oblast Brest, bivši SSSR (sada Bjelarus)
                                    Spol: muški
                                    Državljanstvo: bjelorusko

                                    Aljaksandr Zajcav bivši je pomoćnik Viktara Lukašenka, sina Aleksandra Lukašenka i bivšeg savjetnika za nacionalnu sigurnost. Zahvaljujući pristupu obitelji Lukašenko Zajcav dobiva unosne ugovore za svoja poduzeća. Blisko je povezan s poduzećem Sohra Group kojemu je dodijeljeno pravo izvoza proizvodâ poduzećâ u državnom vlasništvu (traktori, kamioni) u zemlje Zaljeva i afričke zemlje. Ujedno je i suvlasnik i predsjednik Vijeća sudionika poduzeća Bremino Group. Poduzeće je primilo državnu potporu za razvoj zone Bremino-Orša, kao i niz financijskih i poreznih olakšica te drugih pogodnosti. Zajcav i drugi vlasnici poduzeća Bremino Group primili su potporu Viktara Lukašenka.
                                    On stoga ostvaruje korist od Lukašenkova režima i podupire ga.

                                    21.6.2021.

                                    144.

                                    Andrei Siarheevich BAKACH
                                    Andrei Sergeevich BAKACH

                                    Андрэй Сяргеевiч БАКАЧ
                                    Андрей Сергеевич БАКАЧ

                                    Funkcija(-e): bivši načelnik Policijske uprave okruga Pervomajski u Minsku
                                    Prvi zamjenik načelnika Uprave za unutarnje poslove Regionalnog izvršnog odbora za Grodno/Hrodna.
                                    Datum rođenja: 19. 11. 1983.
                                    Mjesto rođenja: Minsk, bivši SSSR (sada Bjelarus)
                                    Spol: muški
                                    Državljanstvo: bjelorusko

                                    Kao bivši načelnik Odjela za unutarnje poslove Okružne uprave Pervomajski u Minsku Andrej Bakač bio je odgovoran za djelovanja policijskih snaga koje pripadaju toj policijskoj postaji i za djelovanja u policijskoj postaji. Tijekom njegova načelničkog mandata mirni prosvjednici u Minsku bili su podvrgnuti okrutnom, nehumanom i ponižavajućem postupanju u policijskoj postaji pod njegovom kontrolom.
                                    Stoga je odgovoran za teška kršenja ljudskih prava i represiju nad civilnim društvom i demokratskom oporbom.
                                    I dalje je aktivan u Lukašenkovu režimu kao prvi zamjenik načelnika Uprave za unutarnje poslove Regionalnog izvršnog odbora za Grodno/Hrodna.

                                    21.6.2021.”

                        2.

                        tablica „B. Pravne osobe, subjekti ili tijela iz članka 4. stavka 1.” zamjenjuje se sljedećom tablicom:

                                    Nazivi
                                    (Transliteracija bjeloruskog načina pisanja na engleskom jeziku)
                                    (Transliteracija ruskog načina pisanja na engleskom jeziku)

                                    Imena
                                    (bjeloruski način pisanja)
                                    (ruski način pisanja)

                                    Identifikacijski podaci

                                    Razlozi za uvrštenje na popis

                                    Datum uvrštenja na popis

                                    „1.

                                    Beltechexport

                                    Белтехэкспорт

                                    Adresa: Nezavisimosti Ave. 86-B, Minsk, Bjelarus
                                    Internetska stranica: https://bte.by/
                                    E-adresa: mail@bte.by

                                    Beltechexport je privatni subjekt koji izvozi oružje i vojnu opremu koje proizvode bjeloruska poduzeća u državnom vlasništvu u države u Africi, Južnoj Americi, Aziji i na Bliskom istoku. Beltechexport je blisko povezan s bjeloruskim Ministarstvom obrane.
                                    Stoga Beltechexport ostvaruje korist od suradnje s Lukašenkovim režimom te ga podupire donošenjem koristi predsjedničkoj administraciji.

                                    17.12.2020.

                                    2.

                                    Dana Holdings

                                    ТАА "Дана Холдынгз"
                                    ООО “Дана Холдингз”

                                    Adresa: Peter Mstislavets St. 9, pom. 3 (office 4), 220076 Minsk, Bjelarus
                                    Registracijski broj: 690611860
                                    Internetska stranica: https://bir.by/; https://en.dana-holdings.com; https://dana-holdings.com/
                                    E-adresa: info@bir.by
                                    Tel.: +375 (29) 636-23-91

                                    Dana Holdings jedno je od najvažnijih poduzeća u Bjelarusu u području razvoja nekretnina i gradnje. Društvo i njegova društva kćeri dobili su pravo građenja na zemljištima te su izgradili nekoliko velikih stambenih kompleksa i poslovnih centara.
                                    Pojedinci koji navodno predstavljaju poduzeće Dana Holdings održavaju bliske odnose s predsjednikom Lukašenkom. Lilija Lukašenko, supruga predsjednikova sina, bila je visoko pozicionirana u poduzeću Dana Astra.
                                    Poduzeće Dana Holdings i dalje je gospodarski aktivno u Bjelarusu.
                                    Poduzeće Dana Holdings stoga ostvaruje korist od Lukašenkova režima i podupire ga.

                                    17.12.2020.

                                    3.

                                    Dana Astra

                                    ЗТАА "Дана Астра"
                                    ИООО "Дана Астра"

                                    Adresa: Peter Mstislavets St. 9, pom. 9-13, 220076 Minsk, Bjelarus
                                    Registracijski broj: 191295361
                                    Internetska stranica: https://bir.by/; https://en.dana-holdings.com; https://dana-holdings.com/
                                    E-adresa: PR@bir.by
                                    Tel.: +375 (17) 269-32-60; +375 17 269-32-51

                                    Dana Astra, prijašnje društvo-kći poduzeća Dana Holdings, jedno je od najvažnijih poduzeća u Bjelarusu u području razvoja nekretnina i gradnje. Poduzeće je dobilo pravo građenja na zemljištima te gradi višenamjenski centar Minsk World, koji poduzeće oglašava kao najveće ulaganje te vrste u Europi.
                                    Pojedinci koji navodno predstavljaju poduzeće Dana Astra održavaju bliske odnose s predsjednikom Lukašenkom. Lilija Lukašenko, supruga predsjednikova sina, bila je visoko pozicionirana u poduzeću.
                                    Poduzeće Dana Astra stoga ostvaruje korist od Lukašenkova režima i podupire ga.

                                    17.12.2020.

                                    4.

                                    GHU – glavni odjel za gospodarstvo predsjedničke administracije

                                    Главное хозяйственное управление

                                    Adresa: Miasnikova Str. 37, Minsk, Bjelarus
                                    Internetska stranica: http://ghu.by
                                    E-adresa: ghu@ghu.by

                                    Glavni odjel za gospodarstvo (GHU) predsjedničke administracije najveći je akter na tržištu nestambenih nekretnina u Republici Bjelarusu i ima nadzor nad brojnim poduzećima.
                                    Predsjednik Aleksandar Lukašenko zatražio je od Viktara Šejmana, bivšeg voditelja Uprave za upravljanje imovinom u sklopu Ureda predsjednika Bjelarusa, koji je izravno kontrolirao GHU da nadzire sigurnost predsjedničkih izbora 2020.
                                    Stoga GHU ostvaruje korist od suradnje s Lukašenkovim režimom te ga podupire.

                                    17.12.2020.

                                    5.

                                    SYNESIS LLC

                                    ООО "Синезис"

                                    Adresa: Platonova 20B, 220005 Minsk, Bjelarus; Mantulinskaya 24, 123100 Moskva, Rusija
                                    Registracijski broj : 190950894 (Bjelarus); 7704734000/
                                    770301001 (Rusija)
                                    Internetska stranica: https://synesis.partners; https://synesis-group.com/
                                    E-adresa: yuriy.serbenkov@synesis.by
                                    Tel.: +375 (17) 240-36-50

                                    Synesis LLC bjeloruskim vlastima pruža platformu za nadzor, s pomoću koje je moguće pretraživati i analizirati videosnimke i koristiti se softverom za prepoznavanje lica, čime je to poduzeće odgovorno za represiju nad civilnim društvom i demokratskom oporbom od strane državnog aparata u Bjelarusu.
                                    Zaposlenicima Synesisa zabranjeno je komunicirati na bjeloruskom jeziku, čime se podupire politika diskriminacije na temelju jezika koju provodi Lukašenkov režim.
                                    Bjeloruski Odbor za državnu sigurnost (KGB) i Ministarstvo unutarnjih poslova na popisu su korisnika sustava koji je izradio Synesis. Poduzeće stoga ostvaruje korist od suradnje s Lukašenkovim režimom te ga podupire.
                                    Bivši direktor poduzeća Synesis, njegov osnivač i bivši većinski dioničar Aleksandar Šatrov javno je kritizirao prosvjednike protiv Lukašenkova režima i relativizirao manjak demokracije u Bjelarusu.

                                    17.12.2020.

                                    6.

                                    AGAT electromechanical Plant OJSC

                                    Агат-электромеханический завод

                                    Adresa: Nezavisimosti ave., 115, 220114, Minsk, Bjelarus
                                    Internetska stranica: https://agat-emz.by/
                                    E-adresa: marketing@agat-emz.by
                                    Tel.:
                                    +375 (17) 272-01-32;
                                    +375 (17) 570-41-45

                                    AGAT electromechanical Plant OJSC dio je bjeloruskog državnog tijela za vojnu industriju Republike Bjelarusa (također poznato kao SAMI ili Državni odbor za vojnu industriju), koje je odgovorno za provedbu državne vojno-tehničke politike i podređeno Vijeću ministara i predsjedniku Bjelarusa.
                                    Stoga AGAT electromechanical Plant OJSC ostvaruje korist od suradnje s Lukašenkovim režimom te ga podupire.
                                    Poduzeće proizvodi „Rubezh”, sustav prepreka osmišljen za suzbijanje nemira, koji je upotrijebljen tijekom mirnih prosvjeda nakon predsjedničkih izbora održanih 9. kolovoza 2020., čime je poduzeće odgovorno za represiju nad civilnim društvom i demokratskom oporbom.

                                    17.12.2020.

                                    7.

                                    140 Repair Plant

                                    140 ремонтный завод

                                    Internetska stranica: 140zavod.org

                                    140 Repair Plant dio je bjeloruskog državnog tijela za vojnu industriju Republike Bjelarusa (također poznato kao SAMI ili Državi odbor za vojnu industriju), koje je odgovorno za provedbu državne vojno-tehničke politike i podređeno Vijeću ministara i predsjedniku Bjelarusa. Stoga 140 Repair Plant ostvaruje korist od suradnje s Lukašenkovim režimom te ga podupire.
                                    Poduzeće proizvodi vozila za prijevoz i oklopna vozila koja su upotrijebljena tijekom mirnih prosvjeda nakon predsjedničkih izbora održanih 9. kolovoza 2020., čime je poduzeće odgovorno za represiju nad civilnim društvom i demokratskom oporbom.

                                    17.12.2020.

                                    8.

                                    MZKT (također poznato kao VOLAT)

                                    МЗКТ - Минский завод колёсных тягачей

                                    Internetska stranica: www.mzkt.by

                                    MZKT (također poznato kao VOLAT) dio je bjeloruskog državnog tijela za vojnu industriju Republike Bjelarusa (također poznato kao SAMI ili Državi odbor za vojnu industriju), koje je odgovorno za provedbu državne vojno-tehničke politike i podređeno Vijeću ministara i predsjedniku Bjelarusa. Stoga MZKT (također poznato kao VOLAT) ostvaruje korist od suradnje s Lukašenkovim režimom te ga podupire.
                                    Zaposlenici MZKT-a koji su prosvjedovali tijekom posjeta Aleksandra Lukašenka tvornici i stupili u štrajk nakon predsjedničkih izbora 2020. u Bjelarusu otpušteni su, čime je poduzeće odgovorno za kršenja ljudskih prava.”

                                    17.12.2020.

                                    9.

                                    Sohra Group / Sohra LLC

                                    ООО Сохра

                                    Adresa: Revolucyonnaya 17/19, office no. 22, 220030 Minsk, Bjelarus
                                    Registracijski broj: 192363182
                                    Internetska stranica: http://sohra.by/
                                    E-adresa: info@sohra.by

                                    Poduzeće Sohra bilo je u vlasništvu Aljaksandra Zajcava, jednog od najutjecajnijih poduzetnika u Bjelarusu, koji je blizak bjeloruskom političkom establišmentu te je bliski suradnik najstarijeg Lukašenkova sina Viktora. Sohra se bavi promocijom bjeloruskih industrijskih proizvoda u zemljama Afrike i Bliskog istoka. Suosnivač je poduzeća u sektoru obrane BSVT-New Technologies koje se bavi proizvodnjom oružja i modernizacijom projektila. Sohra se koristi svojim povlaštenim položajem i djeluje kao posrednik između bjeloruskog političkog establišmenta i bjeloruskih državnih poduzeća te stranih partnera u Africi i na Bliskom istoku. To se poduzeće bavilo i rudarenjem zlata u afričkim zemljama na temelju koncesija koje je dobio Lukašenkov režim.
                                    Sohra Group stoga ostvaruje korist od Lukašenkova režima.

                                    21.6.2021.

                                    10.

                                    Bremino Group, LLC

                                    ООО "Бремино групп"

                                    Adresa: Niamiha 40, 220004 Minsk, Bjelarus; selo Bolbasovo, Zavodskaja 1k, regija/oblast Orša, Bjelarus
                                    Registracijski broj: 691598938
                                    Internetska stranica: http://www.bremino.by
                                    E-adresa: office@bremino.by; marketing@bremino.by

                                    Bremino Group pokretač je i jedan od upravitelja posebne gospodarske zone Bremino-Orša, koja je osnovana predsjedničkim ukazom koji je potpisao Aleksandar Lukašenko. Poduzeće je primilo državnu potporu za razvoj zone Bremino-Orša, kao i niz financijskih i poreznih olakšica te drugih pogodnosti. Vlasnici poduzeća Bremino Group Aljaksandr Zajcav, Mikalaj Varabej i Aljaksej Aleksin dio su najužeg kruga poduzetnika povezanih s Lukašenkom te održavaju bliske odnose s Lukašenkom i njegovom obitelji.
                                    Bremino Group stoga ostvaruje korist od Lukašenkova režima.
                                    Bremino Group vlasnik je Centra za prijevoz i logistiku Bremino-Bruzgi na bjelorusko-poljskoj granici, koji je Lukašenkov režim koristio kao sklonište za migrante koji su se prevozili do granice Bjelarusa i Unije s ciljem da je nezakonito prijeđu. Centar Bremino-Bruzgi također je bio mjesto propagandnog posjeta Lukašenka migrantima.
                                    Stoga Bremino Group doprinosi aktivnostima Lukašenkova režima kojima se olakšava nezakonit prelazak vanjskih granica Unije.

                                    21.6.2021.

                                    11.

                                    Globalcustom Management LLC

                                    ООО "Глобалкастом-менеджмент"

                                    Adresa: Nemiga 40/301, Minsk, Bjelarus
                                    Registracijski broj: 193299162
                                    Internetska stranica: https://globalcustom.by/
                                    E-adresa: info@globalcustom.by

                                    Globalcustom Management povezan je s Upravom za upravljanje imovinom u sklopu Ureda predsjednika Bjelarusa, na čijem je čelu bio Viktor Šejman, koji se od 2004. nalazi na popisu sankcija Unije. To poduzeće uključeno je u krijumčarenje robe u Rusiju, što ne bi bilo moguće bez suglasnosti Lukašenkova režima koji nadzire službenike graničnog nadzora i carinu. Povlašteni položaj u sektoru izvoza cvijeća u Rusiju, od kojeg poduzeće ostvaruje koristi, također je uvjetovan potporom režima. Globalcustom Management bio je prvi vlasnik poduzeća GardService, jedinog privatnog poduzeća kojem je Lukašenko odobrio upotrebu oružja. Globalcustom Management stoga ostvaruje korist od Lukašenkova režima.

                                    21.6.2021.

                                    12.

                                    Belarusski Avtomobilnyi Zavod (BelAZ) / OJSC „BELAZ”
                                    Otvoreno dioničko društvo „BELAZ” - upravljačko društvo holdinga „BELAZ-HOLDING”

                                    ААТ «БЕЛАЗ»
                                    ОАО " БЕЛАЗ"

                                    Adresa: 40 let Octyabrya St. 4, 222161, Žodino, regija/oblast Minsk, Bjelarus
                                    Internetska stranica: https://belaz.by

                                    OJSC BelAZ jedno je od vodećih državnih poduzeća u Bjelarusu i jedan od najvećih svjetskih proizvođača velikih kamiona te velikih kamiona s pokretnim spremnikom za teret. Izvor je znatnih prihoda za Lukašenkov režim. Lukašenko je izjavio da će vlada uvijek podupirati navedeno poduzeće koje je opisao kao „bjelorusku robnu marku” i „dio nacionalne baštine”. Poduzeće OJSC BelAZ ponudilo je svoje prostorije i opremu za organizaciju političkog skupa u potporu Lukašenkova režimu. Stoga OJSC BelAZ ostvaruje korist od Lukašenkova režima i podupire ga.
                                    Uprava poduzeća OJSC BelAZ zastrašivala je zaposlenike koji su sudjelovali u štrajkovima i mirnim prosvjedima nakon namještenih izbora u kolovozu 2020. u Bjelarusu te im je prijetila otkazom. Skupina zaposlenika bila je zaključana u prostorijama poduzeća OJSC BelAZ kako bi ih se spriječilo da se pridruže drugim prosvjednicima. Uprava poduzeća medijima je štrajk predstavila kao sastanak osoblja. Stoga je poduzeće OJSC BelAZ odgovorno za represiju nad civilnim društvom te podupire Lukašenkov režim.

                                    21.6.2021.

                                    13.

                                    Minskii Avtomobilnyi Zavod (MAZ) / OJSC „MAZ”
                                    Otvoreno dioničko društvo „Minsk Automobile Works” – upravljačko društvo holdinga „BELAVTOMAZ”

                                    ААТ «Мiнскi аўтамабiльны завод»
                                    ОАО "Минский автомобильный завод"

                                    Adresa: Socialisticheskaya 2, 220021 Minsk, Bjelarus
                                    Website: http://maz.by/
                                    Datum registracije: 16. 7. 1944.
                                    Tel.: +375 (17) 217-22-22; +8000 217-22-22

                                    Poduzeće OJSC Minskii Avtomobilnyi Zavod (MAZ) jedan je od najvećih državnih proizvođača automobila u Bjelarusu. Lukašenko ga je opisao kao „jedno od najvažnijih industrijskih poduzeća u zemlji”. Izvor je prihoda za Lukašenkov režim. Poduzeće OJSC „MAZ” ponudilo je svoje prostorije i opremu za organizaciju političkog skupa u potporu režimu. Stoga OJSC MAZ ostvaruje korist od Lukašenkova režima i podupire ga.
                                    Uprava poduzeća OJSC MAZ zastrašivala je zaposlenike koji su sudjelovali u štrajkovima i mirnim prosvjedima nakon namještenih izbora u kolovozu 2020. u Bjelarusu te im je kasnije dala otkaz. Skupina zaposlenika bila je zaključana u prostorijama poduzeća OJSC MAZ kako bi ih se spriječilo da se pridruže drugim prosvjednicima. Poduzeće MAZ stoga je odgovorno za represiju nad civilnim društvom te podupire Lukašenkov režim.

                                    21.6.2021.

                                    14.

                                    Logex

                                    ТАА "Лагекс"
                                    ООО "Логекс"

                                    Adresa: 24 Kommunisticheskaya St., office 2, Minsk, Bjelarus
                                    Registracijski broj: 192695465
                                    Internetska stranica: http://logex.by/
                                    E-adresa: info@logex.by

                                    Poduzeće Logex povezano je s Aljaksandrom Šakucinom, poduzetnikom koji je blisko povezan s Lukašenkovim režimom te je osoba na popisu sankcija Unije.
                                    Poduzeće je uključeno u izvoz cvijeća u Rusku Federaciju po dampinškim cijenama, što ne bi bilo moguće bez suglasnosti režima koji nadzire službenike graničnog nadzora i carinu. Povlašteni položaj u sektoru izvoza cvijeća u Rusiju, od kojeg poduzeće ostvaruje koristi, uvjetovan je potporom režima. Glavni bjeloruski dobavljači rezanog cvijeća poduzeća su koja su usko povezana s vodstvom Republike.
                                    Poduzeće Logex stoga ostvaruje korist od Lukašenkova režima.

                                    21.6.2021.

                                    15.

                                    JSC „NNK” (Novaia naftavaia kampania) / New Oil Company

                                    ЗАТ "ННК" (Новая нафтавая кампанiя)
                                    ЗАО "ННК" (Новая нефтяная компания)–

                                    Adresa: Rakovska St. 14W room 7, 5th floor, Minsk, Bjelarus
                                    Registracijski broj: 193402282

                                    Novaya Neftnaya Kompaniya (NNK), New Oil company jest subjekt koji je osnovan u ožujku 2020. Jedino je privatno poduzeće s dozvolom za izvoz naftnih proizvoda iz Bjelarusa, što ukazuje na bliske veze s nadležnim tijelima i najvišu razinu državnih povlastica. Poduzeće NNK u vlasništvu je poduzeća Interservice čiji je vlasnik Mikalaj Varabej, jedan od vodećih poduzetnika koji ostvaruje korist od Lukašenkova režima i podupire ga. Prema izvješćima, poduzeće NNK povezano je s još jednim istaknutim bjeloruskim poduzetnikom Aljaksejem Aleksinom koji ostvaruje korist od Lukašenkova režima. Prema medijskim izvješćima Aleksin je uz Varabeja bio osnivač NNK-a. Bjeloruske vlasti su se poduzećem NNK služile i kako bi bjelorusko gospodarstvo prilagodile mjerama ograničavanja koje je uveo Uniji.
                                    Stoga poduzeće NNK ostvaruje korist od Lukašenkova režima.

                                    21.6.2021.

                                    16.

                                    Belaeronavigatsia
                                    Poduzeće u državnom vlasništvu

                                    Белаэранавiгацыя
                                    Дзяржаўнае прадпрыемства
                                    Белаэронавигация
                                    Государственное предприятие

                                    Adresa: 19 Korotkevich St., 220039 Minsk, Bjelarus
                                    Datum registracije: 1996.
                                    Internetska stranica: http://www.ban.by/
                                    E-adresa: office@ban.by
                                    Tel.: +375 (17) 215-40-51
                                    Telefaks: +375 (17) 213-41-63

                                    Poduzeće u državnom vlasništvu Belaeronavigatsia odgovorno je za kontrolu bjeloruskog zračnog prometa. Stoga snosi odgovornost za preusmjeravanje putničkog zrakoplova na letu FR4978 u zračnu luku Minsk bez odgovarajućeg opravdanja 23. svibnja 2021. Cilj te politički motivirane odluke bilo je uhićenje i pritvaranje oporbenog novinara Ramana Prataseviča i Sofije Sapege te je oblik represije nad civilnim društvom i demokratskom oporbom u Bjelarusu.
                                    Poduzeće u državnom vlasništvu Belaeronavigatsia stoga je odgovorno za represiju nad civilnim društvom i demokratskom oporbom.

                                    21.6.2021.

                                    17.

                                    Javno dioničko društvo „Belavia Belarusian Airlines”

                                    ААТ ‘Авiякампанiя Белавiя’
                                    ОАО «Авиакомпания Белавиа»

                                    Adresa: 14A Nemiga St., 220004 Minsk, Bjelarus
                                    Datum registracije: 4. 1. 1996.
                                    Registracijski broj: 600390798

                                    OJSC Belavia Belarusian Airlines nacionalni je zračni prijevoznik u državnom vlasništvu. Aleksandar Lukašenko obećao je da će njegova administracija pružiti svu moguću potporu Belaviji nakon što je Unija odlučila uvesti zabranu prelijetanja nad zračnim prostorom Unije te zabranu pristupa zračnim lukama Unije za sve bjeloruske zračne prijevoznike. Stoga se s ruskim predsjednikom Vladimirom Putinom dogovorio da se planiraju uvesti nove zračne linije Belavije.
                                    Osim toga, uprava Belavije rekla je svojim zaposlenicima da ne prosvjeduju protiv izbornih nepravilnosti i masovnih pritvaranja u Bjelarusu s obzirom na to da je Belavia poduzeće u državnom vlasništvu.
                                    Stoga Belavia ostvaruje korist od Lukašenkova režima i podupire ga.
                                    Belavia je bila uključena u prijevoz migranata s Bliskog istoka u Bjelarus. Migranti koji su htjeli prijeći vanjsku granicu Unije doputovali su u Minsk na letovima Belavije iz niza bliskoistočnih zemalja, posebno Libanona, Ujedinjenih Arapskih Emirata i Turske. Kako bi se to olakšalo, Belavia je uvela nove zračne linije i povećala broj letova na postojećim linijama. Lokalni organizatori putovanja služili su kao posrednici te su potencijalnim migrantima prodavali karte za letove Belavije, što je pomoglo tome da uloga Belavije ostane prikrivena.
                                    Stoga Belavija doprinosi aktivnostima Lukašenkova režima kojima se olakšava nezakonit prelazak vanjskih granica Unije.

                                    2.12.2021.

                                    18.

                                    Republičko unitarno poduzeće „TSENTRKURORT”

                                    Рэспублiканскае унiтарнае прадпрыемства ‘ЦЭНТРКУРОРТ’
                                    Республиканское унитарное предприятие ‘ЦЕНТРКУРОРТ’

                                    Adresa: 39 Myasnikova St., 220030 Minsk, Bjelarus
                                    Datum registracije: 12. 8. 2003.
                                    Registracijski broj: 100726604

                                    Turističko poduzeće Tsentrkurort u državnom vlasništvu dio je Uprave za upravljanje imovinom u sklopu Ureda predsjednika Bjelarusa. Prema izvješćima, Tsentrkurort je jedno od poduzeća koja su koordinirala priljev migranata koji namjeravaju prijeći granicu između Bjelarusa i Unije. Tsentrkurort je pomogao najmanje 51 iračkom državljaninu da ishodi vizu za posjet Bjelarusu te je potpisao ugovor za usluge prijevoza s bjeloruskim poduzećem Stroitur, koje nudi usluge iznajmljivanja autobusa s vozačima. U autobusima koje je unajmio Tsentrkurort prevozili su se migranti, uključujući djecu, iz zračne luke Minsk u hotele.
                                    Stoga Tsentrkurort doprinosi aktivnostima Lukašenkova režima kojima se olakšava nezakonit prelazak vanjskih granica Unije.

                                    2.12.2021.

                                    19.

                                    Oskartour LLC

                                    ООО Оскартур

                                    Adresa: 25 Karl Marx St., room 1n, Minsk, Bjelarus
                                    Datum registracije: 18. 10. 2016.
                                    Registracijski broj: 192721937

                                    Oskartour je organizator putovanja koji je olakšao ishođenje viza za migrante iz Iraka te zatim organizirao njihovo putovanje u Bjelarus na letovima iz Bagdada za Minsk. Ti migranti iz Iraka kasnije su dovezeni na granicu Bjelarusa i Unije kako bi je nezakonito prešli. Zahvaljujući Oskartouru i njegovim kontaktima s iračkim zračnim prijevoznicima, bjeloruskim vlastima i poduzećem Tsentrkurort koje je u državnom vlasništvu, irački zračni prijevoznik uveo je redovite letove iz Bagdada za Minsk kako bi se u Bjelarus prevezlo više osoba koje su trebale nezakonito prijeći vanjske granice Unije. Oskartour je sudjelovao u tom programu nezakonitog prelaska granica koji su provodile bjeloruske sigurnosne službe i poduzeća u državnom vlasništvu.
                                    Stoga doprinosi aktivnostima Lukašenkova režima kojima se olakšava nezakonit prelazak vanjskih granica Unije.

                                    2.12.2021.

                                    20.

                                    Republičko unitarno društvo kći „Hotel Minsk”

                                    Гатэль «Мiнск»
                                    Республиканское дочернее унитарное предприятие «Отель «Минск»

                                    Adresa: 11 Nezavisimosti Ave., Minsk, Bjelarus
                                    Datum registracije: 26. 12. 2016./ 3. 4. 2017.
                                    Registracijski broj: 192750964
                                    Internetska stranica: http://hotelminsk.by/
                                    E-adresa: hotelminsk@udp.gov.by; marketing@hotelminsk.by
                                    Tel.: +375 (17) 209-90-61
                                    Telefaks: +375 (17) 200-00-72

                                    Hotel Minsk društvo je kći Uprave za upravljanje imovinom u sklopu Ureda predsjednika Bjelarusa – vladine agencije koja je izravno odgovorna predsjedniku. Hotel Minsk sudjelovao je u programu nezakonitog prelaska granica koji su provodile bjeloruske sigurnosne službe i poduzeća u državnom vlasništvu. Migranti su bili smješteni u tom hotelu prije nego što su dovezeni na granicu između Bjelarusa i Unije kako bi je nezakonito prešli. Migranti iz Iraka naveli su hotel Minsk kao privremeno boravište u zahtjevima za izdavanje bjeloruske vize, koje su podnijeli neposredno prije dolaska u Bjelarus.
                                    Stoga hotel Minsk doprinosi aktivnostima Lukašenkova režima kojima se olakšava nezakonit prelazak vanjskih granica Unije.

                                    2.12.2021.

                                    21.

                                    Javno dioničko društvo „HOTEL PLANETA”

                                    ААТ «Гасцiнiца Планета»
                                    OAO «Гостиница Планета»

                                    Adresa: 31 Pobediteley Ave., Minsk, Bjelarus
                                    Datum registracije: 1. 2. 1994./ 6. 3. 2000.
                                    Registracijski broj: 100135173
                                    Internetska stranica: https://hotelplaneta.by/
                                    E-adresa: planeta@udp.gov.by
                                    Tel.: +375 (17) 226-78-53
                                    Telefaks: +375 (17) 226-78-55

                                    OJSC Hotel Planeta društvo je kći Uprave za upravljanje imovinom u sklopu Ureda predsjednika Bjelarusa – vladine agencije koja je izravno odgovorna predsjedniku. Hotel Planeta sudjelovao je u programu nezakonitog prelaska granica koji su provodile bjeloruske sigurnosne službe i poduzeća u državnom vlasništvu. Migranti su bili smješteni u tom hotelu prije nego što su dovezeni na granicu između Bjelarusa i Unije kako bi je nezakonito prešli. Putničkoj agenciji u Bagdadu platili su 1 000  USD za zrakoplovnu kartu, turističku vizu i hotelski smještaj.
                                    Stoga hotel Planeta doprinosi aktivnostima Lukašenkova režima kojima se olakšava nezakonit prelazak vanjskih granica Unije.

                                    2.12.2021.

                                    22.

                                    ASAM (Asobnaia sluzhba aktyunykh merapryemstvau)
                                    OSAM (Otdiel’naya sluzhba aktivnykh mieropriyatiy)

                                    Асобная служба актыўных мерапрыемстваў (АСАМ)
                                    Отдельная служба активных мероприятий (ОСАМ)

                                    Adresa: Odbor za državne granice Republike Bjelarusa, 24 Volodarsky St., 220050, Minsk, Bjelarus

                                    ASAM (Posebna služba za aktivne mjere) je bjeloruska posebna jedinica granične straže pod kontrolom Viktara Lukašenka, kojoj je na čelu Ihar Kruchkou. Snage ASAM-a u okviru posebne operacije „Vrata” organiziraju nezakonite prelaske granice kroz Bjelarus u države članice Unije i izravno su uključene u fizički prijevoz migranata na drugu stranu granice. ASAM prevezenim migrantima dodatno naplaćuje prelazak granice.
                                    Stoga ASAM doprinosi aktivnostima Lukašenkova režima kojima se olakšava nezakonit prelazak vanjskih granica Unije.

                                    2.12.2021.

                                    23.

                                    Cham Wings Airlines

                                    Adresa: P.O. Box 30588 Damask, Sirija
                                    Internetska stranica: https://chamwings.com/

                                    Cham Wings Airlines operator je čarter-letova iz Sirije za Bjelarus. To je poduzeće od ljeta 2021. povećalo broj letova iz Damaska za Minsk kako bi se u Bjelarus prevezli migranti koji su namjeravali nezakonito prijeći vanjske granice Unije. U jesen 2021. Cham Wings otvorio je i dva nova ureda u Minsku kako bi mogao organizirati letove između Damaska i Minska.
                                    Stoga Cham Wings Airlines doprinosi aktivnostima Lukašenkova režima kojima se olakšava nezakonit prelazak vanjskih granica Unije.

                                    2.12.2021.

                                    24.

                                    VIP Grub

                                    Adresa: Büyükdere Cad., No:201, Istanbul, Turska

                                    VIP Grub služba je za izdavanje putovnica i viza sa sjedištem u Istanbulu (Turska), koja organizira putovanja u Bjelarus izričito namijenjena olakšavanju migracija u Uniju. VIP Grub aktivno oglašava usluge migracija u Uniju. Stoga VIP Grub doprinosi aktivnostima Lukašenkova režima kojima se olakšava nezakonit prelazak vanjskih granica Unije.

                                    2.12.2021.

                                    25.

                                    Javno dioničko društvo „Grodno Azot”
                                    uključujući podružnicu postrojenja „Khimvolokno” javnog dioničkog društva „Grodno Azot”

                                    ААТ ‘Гродна Азот’
                                    ОАО ‘Гродно Азот’
                                    Фiлiял "Завод Хiмвалакно" ААТ "Гродна Азот"
                                    Филиал «Завод Химволокно» ОАО «Гродно Азот»

                                    Adresa: 100 Kosmonavtov Ave., Grodno/Hrodna, Bjelarus
                                    Datum registracije: 1965.
                                    Registracijski broj: 500036524
                                    Internetska stranica: https://azot.by/en/
                                    Adresa: 4 Slavinskogo St., 230026 Grodno/Hrodna, Bjelarus
                                    Datum registracije: 12. 5. 2000.
                                    Registracijski broj: 590046884
                                    Internetska stranica: www.grodno-khim.by
                                    E-adresa: office@grodno-khim.by; market@grodno-khim.by; ppm@grodno-khim.by; tnp@grodno-khim.by
                                    Tel/telefaks: +375 (152) 39-19-00, 39-19-44

                                    OJSC Grodno Azot veliki je proizvođač dušikovih spojeva u državnom vlasništvu, sa sjedištem u Grodnu. Lukašenko ga je opisao kao „vrlo važno, strateško poduzeće”. U vlasništvu poduzeća Grodno/Hrodna Azot nalazi se i postrojenje Khimvolokno, koje je veliki proizvođač poliamida i poliestera te kompozitnih materijala. Grodno Azot i njegovo postrojenje Khimvolokno izvor su znatnih prihoda za Lukašenkov režim. Stoga Grodno Azot podupire Lukašenkov režim.
                                    Lukašenko je posjetio to poduzeće i sastao se s njegovim predstavnicima te s njima razgovarao o modernizaciji postrojenja i raznim oblicima državne potpore. Lukašenko je obećao i zajam za izgradnju novog postrojenja za dušik u Grodnu/Hrodnoj. Stoga Grodno Azot ostvaruje korist od Lukašenkova režima.
                                    I uprava poduzeća Grodno Azot i predstavnici režima otpustili su i zastrašivali djelatnike tog poduzeća, uključujući djelatnike postrojenja Khimvolokno, koji su sudjelovali u mirnim prosvjedima protiv režima i bili u štrajku te su prijetili tim djelatnicima. Stoga je Grodno Azot odgovoran za represiju nad civilnim društvom.

                                    2.12.2021.

                                    26.

                                    Državno udruženje za proizvodnju "Belorusneft"

                                    Дзяржаўнае вытворчае аб’яднанне «Беларуснафта»
                                    Государственное производственное объединение «Белоруснефть»

                                    Adresa: 9 Rogachevskaya St., 246003 Gomel/Homyel, Bjelarus
                                    Datum registracije: 25.2.1966.
                                    Registracijski broj: 400051902

                                    Belorusneft je poduzeće u državnom vlasništvu koje posluje u petrokemijskom sektoru. Uprava tog poduzeća otpustila je djelatnike koji su bili u štrajku, sudjelovali u prosvjedima protiv režima ili javno podržavali te prosvjede. Stoga je Belorusneft odgovoran za represiju nad civilnim društvom.

                                    2.12.2021.

                                    27.

                                    Javno dioničko društvo "Belshina"

                                    AAT «Белшина»
                                    ОАО «Белшина»

                                    Adresa: 4 Minskoe Shosse St., 213824 Bobruisk, Bjelarus
                                    Datum registracije: 10. 1. 1994.
                                    Registracijski broj: 700016217
                                    Internetska stranica: http://www.belshinajsc.by/

                                    OJSC Belshina je jedno od vodećih poduzeća u državnom vlasništvu u Bjelarusu i veliki proizvođač guma za vozila. Stoga je znatan izvor prihoda za Lukašenkov režim. Bjeloruska država ostvaruje izravnu korist od prihoda poduzeća Belshina. Stoga Belshina podupire Lukašenkov režim.
                                    Djelatnici Belshine koji su prosvjedovali i bili u štrajku nakon predsjedničkih izbora u Bjelarusu 2020. otpušteni su. Stoga je poduzeće Belshina odgovorno za represiju nad civilnim društvom.

                                    2.12.2021.”


title: Odluka Vijeća (ZVSP) 2022/329 od 25. veljače 2022. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
                  25.2.2022

                  HR

                  Službeni list Europske unije

                  L 50/1

         ODLUKA VIJEĆA (ZVSP) 2022/329
         od 25. veljače 2022.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP (1).

                     (2)

                     Unija je i dalje nepokolebljiva u svojoj potpori suverenitetu i teritorijalnoj cjelovitosti Ukrajine.

                     (3)

                     U zaključcima od 24. i 25. lipnja 2021. Europsko vijeće pozvalo je Rusiju da u potpunosti preuzme svoj dio odgovornosti u osiguravanju potpune provedbe sporazumâ iz Minska, što je ključan uvjet za sve bitne promjene stajališta Unije. Europsko vijeće naglasilo je da je potreban čvrst i koordiniran odgovor Unije i njezinih država članica na sve daljnje zlonamjerne, protuzakonite i remetilačke aktivnosti Rusije, uz potpuno iskorištavanje svih instrumenata koje Unija ima na raspolaganju te osiguravanje koordinacije s partnerima. U tu svrhu Europsko vijeće ujedno je pozvalo Komisiju i Visokog predstavnika Unije za vanjske poslove i sigurnosnu politiku („Visoki predstavnik”) da predstave mogućnosti za dodatne mjere ograničavanja, uključujući gospodarske sankcije.

                     (4)

                     U zaključcima od 16. prosinca 2021. Europsko vijeće naglasilo je da Rusija hitno treba smiriti napetosti nastale zbog njezine povećane vojne prisutnosti duž granice s Ukrajinom te agresivne retorike. Europsko vijeće ponovno je istaknulo svoju punu potporu suverenitetu i teritorijalnoj cjelovitosti Ukrajine. Iako potiče diplomatske napore i podupire normandijski format u postizanju potpune provedbe sporazumâ iz Minska, Europsko vijeće izjavilo je da će svaka daljnja vojna agresija prema Ukrajini imati goleme posljedice i visoku cijenu, što uključuje mjere ograničavanja u koordinaciji s partnerima.

                     (5)

                     Vijeće je 24. siječnja 2022. odobrilo zaključke u kojima je osudilo kontinuirana agresivna djelovanja Rusije i njezine prijetnje Ukrajini te pozvalo Rusiju da smiri napetosti, poštuje međunarodno pravo i uključi se u konstruktivan dijalog putem uspostavljenih međunarodnih mehanizama. Vijeće je iznova potvrdilo potpunu predanost Unije ključnim načelima na kojima se temelji europska sigurnost i koja su sadržana u Povelji Ujedinjenih naroda (UN) i osnivačkim dokumentima Organizacije za europsku sigurnost i suradnju (OESS), uključujući Helsinški završni akt i Parišku povelju. Ta ključna načela posebno uključuju suverenu jednakost i teritorijalnu cjelovitost država, nepovredivost granica, suzdržavanje od prijetnje ili uporabe sile i slobodu država da odaberu ili izmijene vlastite sigurnosne mjere. Vijeće je izjavilo da se o tim načelima ne može pregovarati, ona ne podliježu reviziji ili ponovnom tumačenju te da Rusija njihovim kršenjem postavlja zapreku zajedničkom i nedjeljivom sigurnosnom prostoru u Europi te ugrožava mir i stabilnost na europskom kontinentu. Podsjećajući na zaključke Europskog vijeća od 16. prosinca 2021., Vijeće je ponovno istaknulo da će svaka daljnja vojna agresija Rusije prema Ukrajini imati goleme posljedice i visoku cijenu, što uključuje širok raspon sektorskih i pojedinačnih mjera ograničavanja koje bi se donosile u suradnji s partnerima.

                     (6)

                     Visoki predstavnik 19. veljače 2022. dao je izjavu u ime Unije u kojoj je izrazio zabrinutost zbog velikog gomilanja ruskih oružanih snaga u Ukrajini i oko nje te pozvao Rusiju da se uključi u smislen dijalog i diplomaciju, pokaže suzdržanost i smiri napetosti znatnim povlačenjem vojnih snaga iz područja u blizini ukrajinske granice. Unija je istaknula da će svaka daljnja vojna agresija Rusije prema Ukrajini imati goleme posljedice i visoku cijenu, što uključuje mjere ograničavanja u koordinaciji s partnerima.

                     (7)

                     Predsjednik Ruske Federacije 21. veljače 2022. potpisao je dekret kojim se priznaje „neovisnost i suverenitet” područja ukrajinskih regija Donjecka i Luhanska koja nisu pod kontrolom vlade te je ruskim oružanim snagama naredio da stupe u ta područja.

                     (8)

                     Visoki predstavnik 22. veljače 2022. dao je izjavu u ime Unije u kojoj je osudio tu nezakonitu radnju kojom se dodatno podrivaju suverenitet i neovisnost Ukrajine te je riječ o teškom kršenju međunarodnog prava i međunarodnih sporazuma, uključujući Povelju UN-a, Helsinški završni akt, Parišku povelju i Memorandum iz Budimpešte, kao i sporazumâ iz Minska i Rezolucije Vijeća sigurnosti UN-a 2202(2015). Visoki predstavnik apelirao je na Rusiju, kao stranku u sukobu, da poništi to priznanje, drži se svojih obveza, poštuje međunarodno pravo i vrati se raspravama u okviru normandijskog formata i trilateralne kontaktne skupine. Najavio je da će Unija odgovoriti na ta najnovija kršenja Rusije hitnim donošenjem dodatnih mjera ograničavanja.

                     (9)

                     Predsjednik Ruske Federacije 24. veljače 2022. najavio je vojnu operaciju u Ukrajini te su ruske oružane snage započele napad na Ukrajinu. Taj napad očito je kršenje teritorijalne cjelovitosti, suvereniteta i neovisnosti Ukrajine.

                     (10)

                     Visoki predstavnik 24. veljače 2022. dao je izjavu u ime Unije u kojoj najoštrije osuđuje ničim izazvanu invaziju Ukrajine koju su izvršile oružane snage Ruske Federacije i sudjelovanje Bjelarusa u toj agresiji na Ukrajinu. Visoki predstavnik naveo je da će odgovor Unije uključivati i sektorske i pojedinačne mjere ograničavanja.

                     (11)

                     S obzirom na ozbiljnost situacije, Vijeće smatra da bi kriterije za uvrštenje na popis trebalo izmijeniti kako bi se uključile osobe i subjekti koji podupiru Vladu Ruske Federacije i imaju koristi od nje, kao i osobe i subjekti koji joj osiguravaju znatan izvor prihoda, te fizičke ili pravne osobe povezane s osobama ili subjektima uvrštenima na popis.

                     (12)

                     Odluku 2014/145/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2014/145/ZVSP mijenja se kako slijedi:

                        1.

                        u članku 1. stavak 1. zamjenjuje se sljedećim:

                           „1.   Države članice poduzimaju potrebne mjere kako bi spriječile ulazak na svoje državno područje ili provoz preko njega:

                                       (a)

                                       fizičkih osoba odgovornih za djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini, fizičkih osoba koje podupiru ili provode takva djelovanja ili politike ili koje ometaju rad međunarodnih organizacija u Ukrajini;

                                       (b)

                                       fizičkih osoba koje pružaju materijalnu ili financijsku potporu ruskim donositeljima odluka odgovornima za pripojenje Krima ili destabilizaciju Ukrajine ili koje od njih imaju koristi;

                                       (c)

                                       fizičkih osoba koje provode transakcije sa separatističkim skupinama u ukrajinskoj regiji Donbasu;

                                       (d)

                                       fizičkih osoba koje pružaju materijalnu ili financijsku potporu Vladi Ruske Federacije, ili imaju koristi od nje, koja je odgovorna za pripojenje Krima i destabilizaciju Ukrajine; ili

                                       (e)

                                       vodećih poslovnih osoba uključenih u gospodarske sektore koji osiguravaju znatan izvor prihoda Vladi Ruske Federacije, koja je odgovorna za pripojenje Krima i destabilizaciju Ukrajine,

                                 te fizičkih osoba povezanih s njima, kako su navedene u Prilogu.”;

                        2.

                        u članku 2. stavak 1. zamjenjuje se sljedećim:

                           „1.   Zamrzavaju se sva sredstva i gospodarski resursi koji pripadaju ili su u vlasništvu, u posjedu ili pod nadzorom:

                                       (a)

                                       fizičkih osoba odgovornih za djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini, fizičkih osoba koje podupiru ili provode takva djelovanja ili politike ili koje ometaju rad međunarodnih organizacija u Ukrajini;

                                       (b)

                                       pravnih osoba, subjekata ili tijela koji pružaju materijalnu ili financijsku potporu djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine;

                                       (c)

                                       pravnih osoba, subjekata ili tijela na Krimu ili u Sevastopolju čije je vlasništvo preneseno protivno ukrajinskom pravu ili pravnih osoba, subjekata ili tijela koji su imali koristi od takvog prijenosa;

                                       (d)

                                       fizičkih ili pravnih osoba, subjekata ili tijela koji pružaju materijalnu ili financijsku potporu ruskim donositeljima odluka odgovornima za pripojenje Krima ili destabilizaciju Ukrajine ili koji od njih imaju koristi;

                                       (e)

                                       fizičkih ili pravnih osoba, subjekata ili tijela koji provode transakcije sa separatističkim skupinama u ukrajinskoj regiji Donbasu;

                                       (f)

                                       fizičkih ili pravnih osoba, subjekata ili tijela koji pružaju materijalnu ili financijsku potporu Vladi Ruske Federacije, ili imaju koristi od nje, koja je odgovorna za pripojenje Krima i destabilizaciju Ukrajine; ili

                                       (g)

                                       vodećih poslovnih osoba ili pravnih osoba, subjekata i tijela uključenih u gospodarske sektore koji osiguravaju znatan izvor prihoda Vladi Ruske Federacije, koja je odgovorna za pripojenje Krima i destabilizaciju Ukrajine,

                                 te fizičkih ili pravnih osoba, subjekata ili tijela povezanih s njima, kako su navedeni u Prilogu.”.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 25. veljače 2022.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 78, 17.3.2014., str. 16.).